Identiese vierling is ŉ “wonderwerk”Dokters by ŉ kliniek in die ooste van Duitsland het die geboorte van ŉ identiese vierling as ŉ wonderwerk beskryf. Laura, Sophie, Jasmin en Kim is 10 weke vroeg gebore maar dokters sê hulle staan ŉ goeie kans op oorlewing. Al vier die dogtertjies het minstens ŉ 1 000 gram geweeg by hulle geboorte op 6 Januarie. Die vierling is natuurlik verwek en met behulp van ŉ keisersnee gebore. Die vier se 31-jarige ma is in goeie gesondheid. Sy het slegs 10kg opgetel gedurende haar swangerskap. Identiese vierlinge is uiters seldsaam en die kans om geboorte te gee aan so vierling is 1 uit 13 miljoen. ŉ Identiese vierling word gevorm wanneer ŉ bevrugte eiersel kort na bevrugting in vier deel. Volgens berigte is daar slegs sowat 60 stelle identiese vierlinge in die wêreld.